stanford-oval/wikipedia huggingface dataset:
Jaguar S-Type
Moottorit

Moottoreina ovat olleet tarjolla 2,5- ja 3-litraiset V6-moottorit sekä 4- ja 4,2-litraiset V8-moottorit. Valikoimassa on myös 2,7-litrainen dieselmoottori, jota mainostetaan 202 kilon painollaan yhdeksi luokkansa kevyimmistä moottoreista.
| Malli | Moottori | Iskutilavuus | Teho | Vääntö | Käytössä |
| --- | --- | --- | --- | --- | --- |
| 2.5 V6 | AJ-V6 | 2497 cm3 | 147 kW (200 hv) @6800 r/min | 245 Nm @4000 r/min | (2002–2005) |
| 3.0 V6 | AJ-V6 | 2967 cm3 | 175 kW (238 hv) @6800 r/min | 293 Nm @4500 r/min | (1999–2008) |
| 4.0 V8 | AJ-V8 | 3996 cm3 | 203 kW (276 hv) @6100 r/min | 378 Nm @4300 r/min | (1999–2002) |
| 4.2 V8 | AJ-V8 | 4196 cm3 | 219 kW (298 hv) @6000 r/min | 411 Nm @4100 r/min | (2002–2008) |
| 4.2 V8 R | AJ-V8 | 4196 cm3 | 291 kW (396 hv) @6100 r/min | 541 Nm @3500 r/min | (2002–2008) |
| 2.7 D V6 | AJD-V6 | 2720 cm3 | 152 kW (207 hv) @4000 r/min | 435 Nm @1900 r/min | (2004–2008) |
Mitat

Pituus: 4861 mm, 2004 alkaen 4905 mm
Leveys: 1819 mm
Korkeus: 1444 mm, 2004 alkaen 1447 mm
Akseliväli: 2909 mm
Raideleveys (e/t): 1537/1544 mm
Kääntöympyrä: 11,95 m (vas. puskurista)
Ohjauspyörän kierrokset: 2,6
Omamassa: 1637–1795 kg
Polttoainesäiliö: 68 l
Aiheesta muualla

Jalopnik.com: S-Type 2008 Facelift Revealed
Tämä artikkeli tai sen osa perustuu Autowikin artikkeliin,  ja siitä saattavat puuttua lähdemerkinnät tai lähdemerkinnät tarvitsevat tarkistamista. Voit auttaa Wikipediaa etsimällä sopivat lähteet tai tarkistamalla lähteet.
Komputationaalinen farmakologia

Komputationaalinen farmakologia eli laskennallinen farmakologia on komputationaalisen biologian haara, joka tutkii tekoälyn, tietokonesimulaatioiden ja matemaattisen mallinnan soveltamista farmakologian tutkimukseen. Se yhdistää farmakologian, kemian, biologian ja tietojenkäsittelytieteen menetelmiä tutkiakseen, kuinka lääkeaineet vaikuttavat elävien organismien biologisiin prosesseihin ja solutasolle. Komputaatiivinen farmakologia on tärkeä työkalu lääkekehityksessä, koska se voi nopeuttaa ja tehostaa uusien lääkkeiden löytämistä ja optimoimista, samalla kun se vähentää eläinkokeiden ja kokeellisten tutkimusten tarvetta. Sean Ekins on eräs komputationaalisen farmakologian tutkija.
Suomalaisia komputationaalisen farmakologian tutkijoita

Samuel Kaski
Henri Xhaard
Jian Tang
Matti Nykter
Laura Elo
Yhdysvaltain senaatin vaalit Texasissa 2024

Yhdysvaltain senaatin vaalit Texasissa 2024 pidettiin 5. marraskuuta 2024 samaan aikaan muiden vuoden 2024 vaalien kanssa. Istuva republikaanisenaattori Ted Cruz oli ehdolla kolmannelle kaudelleen, ja hän päihitti häntä vastassa olleen demokraattien Colin Allredin.
Tausta

Ted Cruz valittiin senaattiin ensimmäisen kerran vuonna 2012. Vuonna 2018 hänet valittiin toiselle kaudelleen täpärästi, jolloin hän päihitti demokraattien ehdokkaan Beto O’Rourken vain 2,6 prosenttiyksikön erolla. Demokraatit menestyivät kuitenkin huonommin vuosien 2020 ja 2022 vaaleissa Texasissa. Demokraatit eivät ole voittaneet osavaltion laajuisissa vaaleissa Texasissa vuoden 1994 jälkeen.
Vaaleissa äänioikeutettuja ovat sellaiset henkilöt, jotka täyttävät seuraavat ehdot ja rekisteröityvät äänestäjiksi:
Vähintään 18-vuotias;
Asuu siinä piirikunnassa, jossa hän aikoo äänestää;
On Yhdysvaltain kansalainen;
Ei ole lainvoimaisesti tuomittu törkeästä rikoksesta (felony) tai, jos on, hän on suorittanut vankeusrangaistuksen vapautumisen ehdot, ja;
Tuomioistuin ei ole julistanut häntä täysin vajaavaltaisiksi tai osittain vajaavaltaisiksi ilman äänioikeutta.
Ehdokasasettelu

Cruz asettui ehdolle kolmannelle kaudelleen, ja hän voitti puolueensa esivaalit kahta muuta ehdokasta vastaan noin 88,3 %:lla äänistä. Demokraattien ehdokas Colin Allred voitti puolueensa esivaalit saatuaan noin 58,9 % esivaalien äänistä lukuisia muita ehdokkaita vastaan.
Tulokset

| Ehdokas | Ääniä | Osuus äänistä (%) |
| --- | --- | --- |
| Ted Cruz | 5 990 741 | 53,1 |
| Colin Allred | 5 031 249 | 44,6 |
| Ted Brown | 267 039 | 2,4 |

Lähde:
Ninh Bình (maakunta)

Maakunta Vietnamin kartalla
Ninh Bình on maakunta Vietnamissa Punaisenjoen suistossa eli  Đồng Bằng Sông Hồngin alueella. Sen pääkaupunki on Hoa Lư. Vuonna 2009 maakunnassa oli 898 459 asukasta. Sen pinta-ala on 1 392,4  km².
Riisipeltoja karstimaisemassa.
Ninh Binhin maakunta ulottuu maan luoteisosan vuorilta Punaisenjoen suistoon, ja sillä on  18 kilometriä pitkä rantaviiva.  Vuorten lähellä maaperä on kalkkipitoista karstimaata, ja siellä on hienoja luolia tippukivineen.   Bich Dongin ja Tam Cocin alueiden luolat ovat tunnettuja nähtävyyksiä.  Maakunnassa sijaitseva Hoa Lun kaupunki oli pääkaupunki vuosina 968-1009.  Myös Vietnamin vanhimmassa kansallispuistossa, Cúc Phươngin kansallispuistossa, on monia luolia , joista ainakin yhdessä on ollut esihistoriallista asutusta. Puiston yhteydessä on kasvitieteellinen puutarha ja apinoiden pelastuskeskus.
Phat Diem-Ninh Binh
trois grottes-Ninh Binh
Bái Đính -Ninh Binh
Hoa Lu-Ninh Binh
Dinh Long-Ninh Binh
Tam Coc - Bich Dong
Aiheesta muualla

Kuvia tai muita tiedostoja aiheesta Ninh Bình (maakunta) Wikimedia Commonsissa
| n k Vietnamin suurkaupungit ja maakunnat |
| --- | --- | --- |
| Maakuntatasoiset kaupungit |  Cần Thơ  Đà Nẵng  Hải Phòng  Hà Nội  Hồ Chí Minhin kaupunki  Huế  |  |
| Maakunnat |  An Giang  Bắc Giang  Bắc Kạn  Bạc Liêu  Bắc Ninh  Bà Rịa-Vũng Tàu  Bến Tre  Bình Định  Bình Dương  Bình Phước  Bình Thuận  Cà Mau  Cao Bằng  Đắk Lắk  Đắk Nông  Điện Biên  Đồng Nai  Đồng Tháp  Gia Lai  Hà Giang  Hà Nam  Hà Tĩnh  Hải Dương  Hòa Bình  Hậu Giang  Hưng Yên  Khánh Hòa  Kiên Giang  Kon Tum  Lai Châu  Lâm Đồng  Lạng Sơn  Lào Cai  Long An  Nam Định  Nghệ An  Ninh Bình  Ninh Thuận  Phú Thọ  Phú Yên  Quảng Bình  Quảng Nam  Quảng Ngãi  Quảng Ninh  Quảng Trị  Sóc Trăng  Sơn La  Tây Ninh  Thái Bình  Thái Nguyên  Thanh Hóa  Thừa Thiên-Huế  Tiền Giang  Trà Vinh  Tuyên Quang  Vĩnh Long  Vĩnh Phúc  Yên Bái  |  |
Espanjan naisten jääkiekkomaajoukkue

Espanjan naisten jääkiekkomaajoukkue edustaa Espanjaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 240 rekisteröitynyttä naisjääkiekkoilijaa, ja vuonna 2024 heitä oli 200. Vuonna 2024 joukkue oli Kansainvälisen jääkiekkoliiton IIHF:n ylläpitämässä maailmanrankingissa 24. sijalla. Ensimmäistä kertaa joukkue sijoitettiin listalle vuonna 2011, jolloin se oli 35. sijalla. Vuoden 2014 helmikuuhun mennessä joukkue oli noussut jo 26. sijalle. Sen jälkeen joukkue on pudonnut sijoituksessa vain kerran, vuonna 2016.
Sijoitukset > Maailmanmestaruuskilpailut

2011 – 5. divisioona, 2.
2012 – 2. divisioonan B-lohko, 2.
2013 – 2. divisioonan B-lohko, 2.
2014 – 2. divisioonan B-lohko, 3.
2015 – 2. divisioonan B-lohko, 3.
2016 – 2. divisioonan B-lohko, 2.
2017 – 2. divisioonan B-lohko, 2.
2018 – 2. divisioonan B-lohko, 1.
2019 – 2. divisioonan A-lohko, 3
2020 – 2. divisioonan A-lohkon turnaus peruttiin koronaviruspandemian vuoksi.
2021 – 2. divisioonan A-lohkon turnaus peruttiin koronaviruspandemian vuoksi.
2022 – 2. divisioonan A-lohko, 3.
2023 – 2. divisioonan A-lohko, 2.
2024 – 2. divisioonan A-lohko, 2.
Sijoitukset > Maailmanranking

2011 – 35.
2012 – 30.
2013 – 29.
2014, helmikuu – 26.
2014, huhtikuu – 26.
2015 – 26.
2016 – 27.
2017 – 26.
2018, helmikuu – 25.
2018, huhtikuu – 25.
2019 – 25.
2020 – 25.
2021 – 25.
2022, helmikuu – 24.
2022, syyskuu – 24.
2023 – 24.
2024 – 24.
Onkogenomiikka

Onkogenomiikka tarkoittaa genomiikan alaa, joka tutkii ja karakterisoi syöpään liittyviä geenejä. Onkogenomiikka keskittyy syövän genomiikkaan, epigenomiikkaan ja transkriptiomuutoksiin. Syöpä on yleisnimity pahanlaatuisille kasvaintaudeille, joka johtuu DNA:han kertyineistä mutaatioista ja epigeneettisistä muutoksista. Syövässä tämä johtuu solun säätelemättömään jakautumiseen ja kasvaimen tai kasvaimien muodostumiseen. Onkogenomiikan tavoite on löytää uusia onkogeenejä tai kasvainten kasvua estäviä geenejä, jotka voisivat laajentaa ymmärrystä syöpädiagnostiikkaan, syöpähoidon ennustamiseen ja syöpähoitojen kohteita. Targetoitujen syöpähoitojen kuten imatinibin, joka on tyrosiinikinaasientsyymin inhibiittori, menestys on lisännyt toivoa onkogenomiikan mahdollisuuksista löytää uusia syöpähoitojen kohteita.
Onkogenomiikka auttaa ymmärtämään eri syöpätyyppien patofysiologisissa toimintamekanismeja, jotka edistävät syöpäkasvainten syntyä. Kun onkogenomiikan myötä ymmärretään eri syöpätyyppien tarkat toimintamekanismit, voidaan tällöin syöpäpotilaille soveltaa targetoitua syöpähoitoa, jossa hoito on räätälöity potilaan spesifille syöpätyypille. HGP-hanke eli Human Genome Project on edistänyt onkogenomiikan alaa ja edistänyt tukijoiden kykyä etsiä onkogeenejä. Genomin sekvensointi ja epigeneettisen profiilin selvittäminen ovat onkogenomiikan kulmakiviä.
Onkogenomiikan tavoitteet
Mitokondriaaliset mutaatiot

Mitokondriaaliset mutaatiot liittyvät kasvainten syntymiseen. Neljänlaisia mitokondriaalisia mutaatioita on identifoitu, jotka ovat seuraavat: pistemutaatiot (engl. point mutations), häviämät (engl. deletions), kahdentumat (engl. copy number mutations) ja liittymät (engl. insertions).
Mitokondriaaliset mutaatiot > Diagnostiset sovellukset

Jotkin mitokondriaalista DNA:ta targetoivat syöpälääkkeet ovat osoittautuneet toimiviksi kasvainsolujen tappamisessa.
Syövän biomarkkerit

Monet biomarkkerit ovat oleellisia syövän edistymisasteen arvioinnissa, diagnostiikassa, prognostiikassa ja hoidossa. Biomarkkereita onkogenomiikassa ovat esimerkiksi SNP:it kromosomimutaatiot, geenin promoottorialueen metylaatio ja tietyn proteiinin tai proteiinien korkeat tai alhaiset pitoisuudet esimerkiksi veressä. Vuosien 2013 ja 2019 välillä vain 6.8 % syöpäpotilaista läpikävivät geenitestausta kahdessa Yhdysvaltojen osavaltiossa; tämä viittaa siihen, että prognostisesti oleellista tietoa ei hyödynnetä tarpeeksi.
Singaporen naisten jääkiekkomaajoukkue

Singaporen naisten jääkiekkomaajoukkue edustaa Singaporea kansainvälisissä naisten jääkiekko-otteluissa, kuten maailmanmestaruuskisoissa. Joukkue on perustettu vuonna 2013. Vuonna 2022 maassa oli 58 rekisteröityä naisjääkiekkoilijaa, mutta joukkuetta ei ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. Vuonna 2023 pelaajien määrä oli laskenut 35:een. Vuonna 2024 joukkue sijoitettiin ensimmäistä kertaa maailmanrankingiin, sijalle 46. eli viimeiseksi. Vuoden 2025 alussa pelaajia oli 45.
Sijoitukset > IIHF Challenge Cup of Asia

2014, Hong Kong – 1. divisioona, 3.
2016, Taiwan – 1. divisioona, 3.
2017, Thaimaa – yhdistetyt divisioonat, 3.
2018, Malesia – 4.
2019, Yhdistyneet arabiemiirikunnat – 4.
Sijoitukset > Aasian ja Oseanian -mestaruuskilpailut

2023 – Pronssia
Sijoitukset > Maailmanmestaruuskilpailut

2024 – 3. divisioonan B-lohko, 5.
Sijoitukset > Maailmanranking

2024 – 46.
Stewart Copeland

| Stewart Copeland |
| --- | --- |
 Stewart Copeland vuonna 2008.
Henkilötiedot
Syntynyt: 16. heinäkuuta 1952 (ikä 72) Alexandria, Virginia, Yhdysvallat
Ammatti:  muusikko, säveltäjä
Muusikko
Taiteilijanimi:  Klark Kent, Drum Pow Stew
Aktiivisena:  1974–
Tyylilajit:  rock, reggae, pop, new wave, jazz fusion, post punk
Soittimet:  rummut, perkussiot, syntetisaattori, koskettimet, kitara, basso, laulu
Yhtyeet:  The Police, Animal Logic, Oysterhead, Gizmo, Curved Air, Manzarek-Krieger, Stan Ridgway, Mike Rutherford, Peter Gabriel, Tom Waits, Snoop Dogg, Spyro The Dragon, Strontium 90
Levy-yhtiöt:  A&M Records, E1 Music
Aiheesta muualla
Kotisivut
  [ Muokkaa Wikidatassa ] [ ohje ]  
Stewart Armstrong Copeland (s. 16. heinäkuuta 1952 Alexandria, Virginia) on yhdysvaltalainen muusikko. Hänet tunnetaan yleisesti The Police -yhtyeen rumpalina. Yhtyeen lisäksi hän on soittanut useissa yhtyeissä sekä säveltänyt elokuvamusiikkia.
Copelandia pidetään yleisesti yhtenä kaikkien aikojen parhaista rumpaleista. Rolling Stone -lehti sijoitti hänet vuonna 2016 kymmenenneksi sadan parhaan rumpalin listalla.
Copeland on tehnyt kaikki musiikkiraidat PlayStationille julkaistuun Spyro-pelitrilogiaan.
Stewart Copelandin isoveljiä ovat I.R.S. Records -levy-yhtiön perustaja Miles Copeland III ja vuonna 2006 kuollut musiikkipromoottori Ian Copeland.
Aiheesta muualla

Virallinen kotisivu
Stewart Copeland Internet Movie Databasessa. (englanniksi)
| n k The Police |
| --- | --- |
 Sting  Andy Summers  Stewart Copeland  Henry Padovani 
Studioalbumit:  Outlandos d’Amour  Reggatta de Blanc  Zenyatta Mondatta  Ghost in the Machine  Synchronicity 
Livealbumit:  Live!  Certifiable: Live in Buenos Aires 
Kokoelmat:  Every Breath You Take: The Singles  Message in a Box: The Complete Recordings  Every Breath You Take: The Classics  The Very Best Of... Sting & The Police  Flexible Strategies 
EP:t:  Voices Inside My Head (Remixes) 
Singlet:  ”Fall Out” / ”Nothing Achieving”  ”Roxanne” / ”Peanuts, huhtikuu”  ”Can’t Stand Losing You” / ”Dead End Job”  ”So Lonely” / ”No Time This Time”  ”Roxanne” / ”Can’t Stand Losing You”  ”Message In A Bottle” / ”Landlord”  ”Walking On The Moon” / ”Visions of the Night”  ”Message In A Bottle” / ”Message In A Bottle”  ”The Police Six Pack”  ”Don’t Stand So Close To Me” / ”Friends”  ”De Do Do Do De Da Da Da” / ”A Sermon”  ”De Do Do Do De Da Da Da” / ”Friends”  ”De Do Do Do De Da Da Da (japaninkielinen versio)” / ”De Do Do Do De Da Da Da (espanjankielinen versio)”  ”Message In A Bottle” / ”De Do Do Do De Da Da Da (japaninkielinen versio)”  ”Don’t Stand So Close To Me” / ”De Do Do Do De Da Da Da”  ”Invisible Sun” / ”Shambelle”  ”Every Little Thing She Does Is Magic” / ”Flexible Strategies”  ”Spirits In The Material World” / ”Low Life”  ”Every Breath You Take” / ”Murder by Numbers”  ”Wrapped Around Your Finger” / ”Someone to Talk to”  ”Synchronicity II” / ”Once upon a Daydream”  ”King Of Pain” / ”Tea in the Sahara (live)”  ”Don’t Stand so Close to Me ’86” / ”Don’t Stand so Close to Me (live)”  ”Roxanne ’97 (Puff Daddy Remix Radio Edit)” / ”Walking On The Moon (Roger Sanchez EVA Edit)”  ”When the World Is Running Down” 
Videoalbumit:  Around the World  Synchronicity Concert  Every Breath You Take: The Videos  Outlandos to Synchronicities – A History of The Police Live!  The Very Best of Sting & The Police  Everyone Stares: The Police Inside Out  Greatest Video Hits  Reggatta de Blanc  Better Than Therapy  Certifiable: Live in Buenos Aires  Can't Stand Losing You: Surviving The Police  Rock'n'Roll of Corse 
Musiikkivideot:  Roxanne  Can't Stand Losing You  Message in a Bottle  Walking on the Moon  The Bed's Too Big Without You  So Lonely  Don't Stand So Close to Me  De Do Do Do, De Da Da Da  Spirits in the Material World  One World (Not Three)  Demolition Man  Every Little Thing She Does Is Magic  Invisible Sun  Every Breath You Take  Wrapped Around Your Finger  Synchronicity II  King of Pain  Don't Stand So Close to Me '86 
Muuta:  diskografia 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Taiteenala:  Grammy Awards  MusicBrainz 2 
Muut:  SNAC  IdRef
Jukka Savolainen (museonjohtaja)

Jukka Savolainen (s. 1976 Kuopio) on toiminut Designmuseon johtajana vuodesta 2012.
Savolainen on valmistunut 2001 filosofian maisteriksi Skotlannissa St. Andrewsin yliopistossa. Hänen pääaineensa oli taidehistoria. Sen jälkeen hän työskenteli New Yorkissa Material Connexionin tieto- ja informaatiojohtajana 2001–2002. Designmuseon näyttelyintendentti hän oli 2002–2011.
Shetlanninlammaskoira

| Shetlanninlammaskoira |
| --- | --- |

Avaintiedot
Alkuperämaa:   Skotlanti,  Iso-Britannia (Shetlandsaaret)
Määrä:  Suomessa rekisteröity 29 287
Alkuperäinen käyttö:  lampaiden, siipikarjan ja ponien paimennus
Nykyinen käyttö:  seura- ja harrastuskoira
Elinikä:  12–14 vuotta
Muita nimityksiä:  sheltti, shetlanninpaimenkoira, Shetland Sheepdog, Shetland Collie, berger des Shetland, pastor de Shetland, shetlandi lambakoer
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #88
Ulkonäkö
Paino:  6–15 kg
Säkäkorkeus:  uros 34,5–41 cm narttu 32–38 cm
Väritys:  soopeli, kolmivärinen (tricolour), sininen (blue merle), bi merle (harmaa valko musta), mustavalkoinen tai black & tan
Shetlanninlammaskoira (skotiksi Shetland Sheepdug, engl. Shetland Sheepdog) eli sheltti (engl. Sheltie), aiemmin kääpiöcollie, on pienikokoinen, luonteeltaan iloinen ja tarmokas skotlantilainen koirarotu. Se sopii sekä perhe-, harrastus- että näyttelykoiraksilähde?, ja oli vuonna 2024 Suomen viidenneksi eniten rekisteröity koirarotu.
Ulkonäkö

Shetlanninlammaskoiralla on pitkä karva, joka on kuitenkin suhteellisen helppohoitoinen: se ei tuuheudestaan huolimatta takkuunnu eikä likaannu helposti. Shetlanninlammaskoiran turkki on hyvin pehmeä ja sileä. Shetlanninlammaskoirilla on värityksestä riippuen joko mustat, ruskeat tai siniset silmät, jotka ovat mantelinmuotoiset. Uroksille tulee rintaan narttuja muhkeampi ”leijonaharjas”. Sheltin kuono on suippo ja häntä kaareutuu alas. Häntä on normaalisti erittäin tuuhea. Shetlanninlammaskoiran korvat ovat rotumääritelmän mukaisesti hieman lurpallaan päistä, mutteivat saa mennä täysin alas asti. Korvat saattavat helposti nousta pystyyn, mutta sitä voidaan ehkäistä sivelemällä korvien yläosaan glyserolia tai korvat voidaan liimata maitoliimalla karvoista koiran kasvuajaksi noin 2–4 kuukauden ikäisenä.
Ulkonäkö > Väritys

FCI:n vuonna 2009 hyväksymän rotumääritelmän mukaan shetlanninlammaskoirilla hyväksytään seuraavat väritykset:
soopeli: ruskea puhtaana tai kaikissa vivahteissa kullasta mahonginväriin. Värin tulee olla syvä. Sudenharmaa ja harmaa ovat virheitä.
kolmivärinen: rungon musta väri on syvänmusta, merkkien tulisi olla syvän punaruskeat.
blue merle: yleisvaikutelma on sininen. Väritys on puhdas hopeansininen, jossa on mustia laikkuja ja mustaa marmorointia. Syvän punaisenruskeat merkit ovat toivottavia, mutta niiden puuttumisesta (bi-merle) ei rangaista. Suuret mustat läiskät merlekuviossa, liuskekiven tai ruosteen väri peitin- tai aluskarvassa ovat vakavia virheitä.
Mustavalkoinen ja musta punaruskein merkein (black & tan): hyväksyttäviä värejä. Merkkiväritys (ilman valkoista) shetlanninlammaskoiralla on hyvin harvinainen, eikä sitä enää nykypäivänä ole tavattu.
Valkoiset merkit ovat toivottuja, mutta niiden puuttuminen ei ole virhe. Valkoista saa esiintyä otsapiirtona, kaulurina, rinnassa, jaloissa ja hännän päässä, ei kuitenkaan rungossa.
soopeli
blue merle
bi-merle
tricolor
mustavalkoinen
värivirheellinen valkovoittoinen
Luonne ja käyttäytyminen

Shetlanninlammaskoira on luonteeltaan lempeä, mutta se voi olla vieraita kohtaan varautunut. Omaa perhettään kohtaan se on rakastava ja kiintyy perheeseensä voimakkaasti. Rodulla on taipumusta herkkähaukkuisuuteen, mikä on aiheellista ottaa huomioon jo pennun koulutuksessa.
Hannes Lohen käyttäytymiskyselyn alustavien tulosten mukaan 39 % suomalaisista shetlanninlammaskoirista on ääniarkoja, 27 % arkoja, 22 % alusta- ja paikka-arkoja, 16 % pakko-oireisia, 14 % yliaktiivisia-impulsiivisia, 6 % eroahdistuneita ja 2 %aggressiivisia. Tutkimukseen osallistui 249 shetlanninlammaskoiraa ja vuonna 2015 julkaistut alustavat tulokset saattavat muuttua vastausmäärien kasvaessa.
Shetlanninlammaskoiralle riittää peruskoulutus. Koulutuksen pitää olla kuitenkin tavallansa pehmeää, eikä kovia otteita saa käyttää rodun herkkyyden vuoksi. Alkuperältään shetlanninlammaskoira on paimenkoira, minkä takia se saattaa lähteä paimentamaan esimerkiksi jäniksiä. Rotu on harrastuskoirana monipuolinen: Sen kanssa on mahdollista harrastaa esimerkiksi agilitya, tokoa, koiratanssia ja flyballia sekä näyttelyitä tai match show’ta eli leikkimielisiä näyttelyitä. Rotu on melko nopea oppimaan uusia asioita ja sillä on usein myös halu miellyttää – nämä piirteet ovat hyödynnettävissä koiran koulutuksessa. Shetlanninlammaskoirat ovat suhteellisen helppoja kouluttaa.
Sheltit ovat hyvin ketteriä koiria, jotka pärjäävät hyvin niin agilityssa, koiratanssissa, flyballissa kuin tokossakin.
Shetlanninlammaskoiraa käytetään edelleen myös alkuperäisessä tehtävässä. Suomessakin on mm. lammas-ja nautapaimenina toimivia shelttejä. Paimennusvietti on voimakas nykyisilläkin shelteillä. Taipumuskokeita tai -testejä järjestetään vuosittain.
Alkuperä

Alun perin shetlanninlammaskoiraa kasvatettiin Shetlandinsaarilla lampaiden, siipikarjan ja ponien paimentamiseen. Se tunnettiin paikallisella nimellä Toonie dog eli "farmikoira" tai "maatilan koira". Rotu jalostettiin pienemmäksi versioksi pitkäkarvaisesta skotlanninpaimenkoirasta, koska se söi tätä vähemmän ja näin ollen sen pitokustannukset olivat pienemmät. Shetlandinsaarien eristyneen sijainnin takia shetlanninlammaskoira ei sekoittunut muiden rotujen kanssa eikä sitä tunnettu muualla Brittein saarilla kuin vasta 1900-luvun alkupuolella. Englannin Kennel Club rekisteröi rodun alun perin vuonna 1909 nimellä Shetland Collie, mutta koska skotlannipaimenkoiraharrastajat eivät tätä hyväksyneet, vaihdettiin se pian nykyiselleen.
Alkuperä > Etymologia

Shetlanninlammaskoiran nimi tulee tämän rodun alkuperäismaasta, Ison-Britannian saarivaltiosta, Shetlandinsaarilta. Rodusta käytetään toisinaan myös nimityksiä ”shetlanninpaimenkoira”, ”sheltti”, ”minilassie” ja hyvin edellistä muistuttava ”kääpiölassie”.
Terveys

Shetlanninlammaskoira on sisäsiittoisimpia koirarotuja. Geenitutkimuksessa kaikkein vähiten sisäsiittoisia koiria olivat sekarotuiset, joiden jälkeläisen sisäsiittoisuusluku on 0,037. Serkusten jälkeläisen sisäsiittoisuusluku on 0,0625 ja täyssisarusten jälkeläisellä tämä luku on 0,25. Shetlanninlammaskoiran jälkeläisen sisäsiittoisuusluku on vielä korkeampi: 0,292.
Shetlanninlammaskoiralla esiintyy jonkin verran lonkkanivelten kasvuhäiriötä. Rodun yleisin sairaus on silmäsairaus CEA (Collie Eye Anomaly), joka voi vakavimmillaan johtaa jopa sokeutumiseen. CEA:n lievemmät muodot, CRD/CH, eivät häiritse koiran näkökykyä, mutta coloboma voi aiheuttaa ablaation, jonka seurauksena verkkokalvo voi irrota ja koira sokeutua. Paras aika tutkituttaa, onko koiralla CEA, olisi 6 viikon ja myöhemmin 1 vuoden iässä. Nykyään myös ylimääräiset silmäripset (distichiasis, trichiasis, ektooppinen cilia) ovat yleistyneet shetlanninlammaskoirilla. Myös nämä voivat hyvin harvinaisissa ja vakavissa tiloissa johtaa koiran sokeutumiseen. Shelteillä tavataan toisinaan myös PRA:ta (Progressive Retinal Atrophy), joka johtaa aina koiran sokeutumiseen. Shetlanninlammaskoira elää usein sangen pitkäikäiseksi: Ei ole harvinaista, että yksilö on seitsemäntoistavuotias. Shelteillä myös voi ilmetä joskus sydänsairauksia.lähde?
Aiheesta muualla

Wikimedia Commonsissa on kuvia tai muita tiedostoja aiheesta .
Rotumääritelmä
Shetlanninlammaskoirat ry
Axi Marita: Elämää shetlanninlammaskoiran kanssa